Sri Aman, Sarawak

Bahagian Sri Aman ialah salah satu daripada 12 bahagian pentadbiran di Sarawak, Malaysia. Pusat pentadbirannya terletak di bandar Sri Aman. Ia terdiri daripada dua daerah pentadbiran: Simanggang dan Lubok Antu.

 Sejarah 
Kawasan Sri Aman pernah menjadi sebahagian daripada Bahagian Pertama di Sarawak yang meliputi Kuching. Sri Aman dahulunya dikenali sebagai Simanggang. Nama Sri Aman diambil bersempena peristiwa bersejarah Deklarasi Sri Aman yang merupakan suatu perjanjian keamanan di antara pihak kerajaan Sarawak dan pihak pengganas komunis. Perjanjian ini ditandatangani pada 21 Oktober 1973.

Bagi memperingati peristiwa tersebut, pada 19 Mac 1974 rumah rehat kerajaan yang dikenali sebagai Rumah Simanggang dinamakan semula sebagai Rumah Sri Aman. Rumah tersebut merupakan lokasi deklarasi ditandatangani.

Bahagian dan daerah Simanggang turut dinamakan semula sebagai Sri Aman. Penukaran nama ini dikuatkuasakan melalui SWK.L.N.42/80 of Part 11 of Sarawak Government Gazette di bawah tajuk Simanggang (Change of Name) Order 1980. 

 Demografi 
Bahagian Sri Aman mencatatkan jumlah populasi penduduk etnik Iban yang paling tinggi. Ini kerana kebanyakan masyarakat etnik Iban masih mengamalkan amalan bercucuk tanam (pertanian), selain ada juga yang bekerja dalam sektor perkhidmatan awam wilayah, sektor keusahawanan, sektor pendidikan, dan sektor perniagaan komersial di Daerah Simanggang dan Daerah Lubok Antu.

 Jumlah populasi penduduk di Bahagian Simanggang 
+ Jumlah keseluruhan populasi penduduk di Bahagian Sri Aman berdasarkan daerah pada tahun 2023 No. Daerah Jumlah (orang) Mukim bandar Jumlah (orang) 1 Daerah Simanggang 133,452    Bandar Simanggang  2 Pantu 3 Lachau 4 Lingga 5 Daerah Lubok Antu 46,337    Pekan Lubok Antu  6 Batang Ai  7      Engkilili 

 Ekonomi 
Sebagai kawasan pertanian yang terbesar di Sarawak, sumber ekonomi utama di bahagian ini adalah aktiviti pertanian. Terdapat juga aktiviti pelancongan seperti pelancongan eko dan pelancongan budaya yang penting untuk ekonomi tempatan.

 Taman Negara 
Di sini terdapat dua taman negara iaitu:
 Taman Negara Batang Ai
 Taman Negara Maludam

 Galeri 

 Rujukan 

Kategori:Bahagian Sri Aman
Kategori:Bahagian di Sarawak